Magyar feltaláló elõtt tiszteleg a Google
Bíró Lászlóra, a golyóstoll feltalálójára emlékezik ma a Google. A keresõóriás gyakran készíti el nemzetközi ünnepnapok, évfordulók és egyéb jeles napok alkalmából saját logójának átalakított, játékos változatát, az úgynevezett Doodle-t, amelyet a mai napon a magyar feltalálónak dedikál.
A Google Doodle egy kép, animáció vagy interaktív játék – ezt látjuk akkor, amikor a Google keresõt megnyitjuk. 1998-ban jelent meg elõször, és azóta a cég több mint 2000 ünnepi emblémát készített el a világ különbözõ részein megjelenõ kezdõlapjai számára. 

Szeptember 29-én a golyóstoll feltalálója, Bíró László elõtt tiszteleg a Google-kezdõlap. Bíró László József 117 éve, 1899. szeptember 29-én született Budapesten. Újságírással és festészettel is foglalkozott, de az 1938-ban szabadalmaztatott  golyóstollnak köszönhetõen vált világhírûvé. 

Bíró munkája során felismerte, hogy szemben a cseppfolyós tintával, az újságok nyomtatásához használt sûrûbb tinta gyorsabban szárad, és hosszú  távon piszkolódásmentesen megmarad. Újítása a toll végében elhelyezett kis golyó, amely a forgásnak köszönhetõen viszi fel a tintát a papírra.

A használható golyóstoll elõállításához vezetõ kísérleteket külföldön fejezte be, szabadalmát késõbb az angol kormány is megvásárolta. 1944-ben már a brit Királyi Légierõ is a Bíró-féle golyóstollat használta, mivel az a repülõgépeken nagy magasságokban is mûködött. 

A golyóstollat azóta is világszerte használják, egyes országokban a termék a feltaláló nevét is viseli: spanyolul 'birome', franciául 'biron', angolul pedig néha 'biro pen'-nek hívják.

Több magyar vonatkozású Doodle-lal találkozhattunk már az évek során. A Google keresõjének fejlécében elõször Bartók Béla szerepelhetett 2008 márciusában, de azóta többek között megemlékeztek még Liszt Ferencrõl, Arany Jánosról, Szent-Györgyi Albertrõl, de a Rubik-kocka feltalálásának 40. évfordulójáról is.

Ezen nagy nevek mellett több nemzeti ünnepnek is emléket állítottak már, például az október 23-ai vagy a március 15-ei forradalom nak.
golyóstoll doodle feltaláló Google